title: Komission täytäntöönpanoasetus (EU) N:o 1148/2011, annettu 11 päivänä marraskuuta 2011 , kiinteistä tuontiarvoista tiettyjen hedelmien ja vihannesten tulohinnan määrittämiseksi

text:
               12.11.2011

               FI

               Euroopan unionin virallinen lehti

               L 294/12

         KOMISSION TÄYTÄNTÖÖNPANOASETUS (EU) N:o 1148/2011,
   annettu 11 päivänä marraskuuta 2011,
   kiinteistä tuontiarvoista tiettyjen hedelmien ja vihannesten tulohinnan määrittämiseksi
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1),
   ottaa huomioon neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7 päivänä kesäkuuta 2011 annetun komission täytäntöönpanoasetuksen (EU) N:o 543/2011 (2) ja erityisesti sen 136 artiklan 1 kohdan,
   sekä katsoo seuraavaa:
   Täytäntöönpanoasetuksessa (EU) N:o 543/2011 säädetään Uruguayn kierroksen monenvälisten kauppaneuvottelujen tulosten soveltamiseksi perusteista, joiden mukaan komissio vahvistaa kolmansista maista tapahtuvan tuonnin kiinteät arvot mainitun asetuksen liitteessä XVI olevassa A osassa luetelluille tuotteille ja ajanjaksoille,
   ON HYVÄKSYNYT TÄMÄN ASETUKSEN:
   1 artikla
   Täytäntöönpanosetuksen (EU) N:o 543/2011 136 artiklassa tarkoitetut kiinteät tuontiarvot vahvistetaan tämän asetuksen liitteessä.
   2 artikla
   Tämä asetus tulee voimaan 12 päivänä marraskuuta 2011.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 11 päivänä marraskuuta 2011.

            Komission puolesta, puheenjohtajan nimissä

         José Manuel SILVA RODRÍGUEZ

            Maatalouden ja maaseudun kehittämisen pääosaston pääjohtaja

      (1)  EUVL L 299, 16.11.2007, s. 1.

      (2)  EUVL L 157, 15.6.2011, s. 1.

      LIITE
      Kiinteät tuontiarvot tiettyjen hedelmien ja vihannesten tulohinnan määrittämiseksi

                  (EUR/100 kg)

                  CN-koodi

                  Kolmansien maiden koodi (1)

                  Kiinteä tuontiarvo

                  0702 00 00

                  AL

                  61,2

                  AR

                  40,4

                  MA

                  77,7

                  TR

                  78,3

                  ZZ

                  64,4

                  0707 00 05

                  AL

                  64,0

                  EG

                  161,4

                  TR

                  139,7

                  ZZ

                  121,7

                  0709 90 70

                  AR

                  61,1

                  MA

                  74,1

                  TR

                  108,3

                  ZZ

                  81,2

                  0805 20 10

                  MA

                  69,1

                  ZA

                  103,8

                  ZZ

                  86,5

                  0805 20 30, 0805 20 50, 0805 20 70, 0805 20 90

                  HR

                  29,1

                  IL

                  76,9

                  MA

                  79,7

                  TR

                  83,3

                  UY

                  54,6

                  ZZ

                  64,7

                  0805 50 10

                  TR

                  63,2

                  ZA

                  52,3

                  ZZ

                  57,8

                  0806 10 10

                  BR

                  241,7

                  EC

                  65,7

                  LB

                  271,1

                  TR

                  145,0

                  US

                  258,2

                  ZA

                  77,5

                  ZZ

                  176,5

                  0808 10 80

                  CL

                  90,0

                  CN

                  67,2

                  NZ

                  169,0

                  US

                  143,8

                  ZA

                  156,2

                  ZZ

                  125,2

                  0808 20 50

                  CL

                  73,3

                  CN

                  69,6

                  TR

                  133,1

                  ZA

                  73,2

                  ZZ

                  87,3

         (1)  Komission asetuksessa (EY) N:o 1833/2006 (EUVL L 354, 14.12.2006, s. 19) vahvistettu maanimikkeistö. Koodi ”ZZ” tarkoittaa ”muuta alkuperää”.


title: Komission täytäntöönpanoasetus (EU) N:o 317/2011, annettu 31 päivänä maaliskuuta 2011 , tiettyihin Osama bin Ladenia, al-Qaida-verkostoa ja Talebania lähellä oleviin henkilöihin ja yhteisöihin kohdistuvista erityisistä rajoittavista toimenpiteistä annetun neuvoston asetuksen (EY) N:o 881/2002 muuttamisesta 147. kerran

text:
               1.4.2011

               FI

               Euroopan unionin virallinen lehti

               L 86/63

         KOMISSION TÄYTÄNTÖÖNPANOASETUS (EU) N:o 317/2011,
   annettu 31 päivänä maaliskuuta 2011,
   tiettyihin Osama bin Ladenia, al-Qaida-verkostoa ja Talebania lähellä oleviin henkilöihin ja yhteisöihin kohdistuvista erityisistä rajoittavista toimenpiteistä annetun neuvoston asetuksen (EY) N:o 881/2002 muuttamisesta 147. kerran
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon tiettyihin Osama bin Ladenia, al-Qaida-verkostoa ja Talebania lähellä oleviin henkilöihin ja yhteisöihin kohdistuvista erityisistä rajoittavista toimenpiteistä sekä Afganistaniin suuntautuvan tiettyjen tavaroiden ja palvelujen viennin kieltämisestä, Afganistanin Talebania koskevien lentokiellon ja varojen sekä muiden taloudellisten resurssien jäädyttämisen laajentamisesta annetun neuvoston asetuksen (EY) N:o 467/2001 kumoamisesta 27 päivänä toukokuuta 2002 annetun neuvoston asetuksen (EY) N:o 881/2002 (1) ja erityisesti sen 7 artiklan 1 kohdan a alakohdan ja 7 a artiklan 1 kohdan,
   sekä katsoo seuraavaa:

               (1)

               Asetuksen (EY) N:o 881/2002 liitteessä I on luettelo henkilöistä, ryhmistä ja yhteisöistä, joita asetuksessa tarkoitettu varojen sekä muiden taloudellisten resurssien jäädyttäminen koskee.

               (2)

               Yhdistyneiden Kansakuntien turvallisuusneuvoston pakotekomitea päätti 23 päivänä maaliskuuta 2011 lisätä yhden luonnollisen henkilön luetteloon niistä henkilöistä, ryhmistä ja yhteisöistä, joita varojen ja muiden taloudellisten resurssien jäädyttäminen koskee.

               (3)

               Sen vuoksi asetuksen (EY) N:o 881/2002 liite I olisi päivitettävä.

               (4)

               Jotta tässä asetuksessa säädetyillä toimenpiteillä olisi tavoiteltu vaikutus, asetuksen olisi tultava voimaan välittömästi,

         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 881/2002 liite I tämän asetuksen liitteen mukaisesti.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 31 päivänä maaliskuuta 2011.

            Komission puolesta, puheenjohtajan nimissä

            Ulkopolitiikan välineiden hallinnon johtaja

      (1)  EYVL L 139, 29.5.2002, s. 9.

      LIITE
      Lisätään asetuksen (EY) N:o 881/2002 liitteessä I olevaan luonnollisten henkilöiden luetteloon seuraava:

         ”Ibrahim Hassan Tali Al-Asiri (alias a) Ibrahim Hassan Tali Asiri, b) Ibrahim Hasan Talea Aseeri, c) Ibrahim Hassan al-Asiri, d) Ibrahim Hasan Tali Asiri, e) Ibrahim Hassan Tali Assiri, f) Ibrahim Hasan Tali’A ’Asiri, g) Ibrahim Hasan Tali al-’Asiri, h) Ibrahim al-’Asiri, i) Ibrahim Hassan Al Asiri, j) Abu Saleh, k) Abosslah, l) Abu-Salaah). Osoite: Jemen. Syntymäaika: a) 19.4.1982, b) 18.4.1982, c) 24.6.1402 (Hijri-kalenteri). Syntymäpaikka: Riad, Saudi-Arabia. Kansalaisuus: Saudi-Arabian kansalainen. Passin nro: F654645 (Saudi-Arabian passi, myönnetty 30.4.2005, voimassaolon päättymispäivä 7.3.2010, Hijri-kalenterin mukainen myöntöpäivä 24.6.1426, voimassaolon päättymispäivä 21.3.1431). Henkilötunnus: 1028745097 (Saudi-Arabian henkilötunnus). Lisätietoja: a) al-Qaidan agentti ja tärkein pommien tekijä Arabian niemimaalla; b) uskotaan piileskelevän Jemenissä maaliskuusta 2011 lähtien; c) etsintäkuulutettu Saudi-Arabiassa; d) hänestä on annettu Interpolin oranssi ilmoitus (asiakirja #2009/52/OS/CCC, #81); e) liitetty seuraaviin henkilöihin: Nasir ’abd-al-Karim’Abdullah Al-Wahishi, Said Ali al-Shihri, Qasim Yahya Mahdi al-Rimi ja Anwar Nasser Abdulla Al-Aulaqi. 2 a artiklan 4 kohdan b alakohdassa tarkoitettu nimeämispäivä: 24.3.2011.”


title: Neuvoston täytäntöönpanoasetus (EU) N:o 77/2010, annettu 19 päivänä tammikuuta 2010 , lopullisen polkumyyntitullin käyttöönotosta muun muassa Kiinan kansantasavallasta peräisin olevien silityslautojen tuonnissa annetun asetuksen (EY) N:o 452/2007 muuttamisesta

text:
               28.1.2010

               FI

               Euroopan unionin virallinen lehti

               L 24/1

         NEUVOSTON TÄYTÄNTÖÖNPANOASETUS (EU) N:o 77/2010,
   annettu 19 päivänä tammikuuta 2010,
   lopullisen polkumyyntitullin käyttöönotosta muun muassa Kiinan kansantasavallasta peräisin olevien silityslautojen tuonnissa annetun asetuksen (EY) N:o 452/2007 muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 30 päivänä marraskuuta 2009 annetun neuvoston asetuksen (EY) N:o 1225/2009 (1), jolla kumottiin polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annettu neuvoston asetus (EY) N:o 384/96 (2), jäljempänä ’perusasetus’, ja erityisesti asetuksen (EY) N:o 1225/2009 11 artiklan 4 kohdan,
   ottaa huomioon ehdotuksen, jonka komissio on tehnyt neuvoa-antavaa komiteaa kuultuaan,
   sekä katsoo seuraavaa:
   A.   VOIMASSA OLEVAT TOIMENPITEET

               (1)

               Tällä hetkellä voimassa olevat toimenpiteet, joita sovelletaan muun muassa Kiinan kansantasavallasta, jäljempänä ’Kiina’, peräisin olevien silityslautojen tuonnissa, ovat neuvoston asetuksella (EY) N:o 452/2007 (3) käyttöön otetut lopulliset polkumyyntitullit. Kyseisellä asetuksella otettiin käyttöön polkumyyntitullit myös Ukrainasta peräisin olevien silityslautojen tuonnissa.

         B.   MENEILLÄÄN OLEVA TUTKIMUS

   1.   Tarkastelupyyntö

               (2)

               Tämä uutta viejää koskeva tarkastelu käynnistettiin kiinalaisen viejän, Greenwood Houseware (Zhuhai) Ltd -yrityksen, jäljempänä ’pyynnön esittäjä’ tai ’Greenwood Houseware’, esittämän pyynnön ja toimittamien tietojen perusteella. Pyynnön esittäjä väitti, ettei se ollut etuyhteydessä yhteenkään sellaiseen kiinalaiseen vientiä harjoittavaan tuottajaan, jonka osalta sovelletaan voimassa olevia silityslautoja koskevia polkumyynnin vastaisia toimenpiteitä. Lisäksi se väitti, ettei se ollut vienyt silityslautoja yhteisöön 1 päivän tammikuuta 2005 ja 31 päivän joulukuuta 2005 välisenä aikana, jäljempänä ’alkuperäinen tutkimusajanjakso’, vaan että se oli alkanut viedä niitä unioniin kyseisen ajanjakson jälkeen.

         2.   Uutta viejää koskevan tarkastelun vireillepano

               (3)

               Komissio tutki pyynnön esittäjän toimittaman näytön ja katsoi sen riittäväksi perusteeksi panna vireille perusasetuksen 11 artiklan 4 kohdan mukainen tarkastelu. Kuultuaan neuvoa-antavaa komiteaa ja annettuaan kyseiselle unionin tuotannonalalle tilaisuuden esittää huomautuksia komissio pani asetuksella (EY) N:o 356/2009 (4) vireille asetukseen (EY) N:o 452/2007 liittyvän tarkastelun pyynnön esittäjän osalta ja aloitti tutkimuksensa.

               (4)

               Komission asetuksella, jolla tarkastelu pantiin vireille, kumottiin asetuksella (EY) N:o 452/2007 pyynnön esittäjän tuottamien silityslautojen tuonnissa käyttöön otettu 38,1 prosentin polkumyyntitulli. Samalla tulliviranomaiset velvoitettiin perusasetuksen 14 artiklan 5 kohdan nojalla toteuttamaan tarvittavat toimenpiteet tällaisen tuonnin kirjaamiseksi.

         3.   Tarkasteltavana oleva tuote

               (5)

               Tarkasteltavana oleva tuote on sama kuin muun muassa Kiinasta peräisin olevien silityslautojen tuonnissa voimassa olevien toimenpiteiden käyttöönottoon johtaneessa tutkimuksessa eli Kiinasta peräisin olevat silityslaudat, myös vapaasti seisovat, myös höyryimuritoiminnolla ja/tai lämpötoiminnolla varustetut, hihalaudat ja silityslaudan oleelliset osat eli jalat, päällinen ja silitysrautateline mukaan luettuina, ja jotka luokitellaan CN-koodeihin ex 3924 90 00, ex 4421 90 98, ex 7323 93 90, ex 7323 99 91, ex 7323 99 99, ex 8516 79 70 ja ex 8516 90 00.

         4.   Asianomaiset osapuolet

               (6)

               Komissio ilmoitti tarkastelun vireillepanosta virallisesti pyynnön esittäjälle, unionin tuotannonalalle sen edustajien kautta ja viejämaan edustajille. Asianomaisille osapuolille annettiin tilaisuus esittää näkökantansa kirjallisesti ja tulla kuulluiksi.

               (7)

               Lisäksi komissio lähetti pyynnön esittäjälle lomakkeen markkinatalouskohtelun / yksilöllisen kohtelun pyytämistä varten sekä kyselylomakkeen, ja tämä palautti ne määräajassa.

               (8)

               Komissio hankki ja tarkasti kaikki markkinatalouskohtelun tai yksilöllisen kohtelun myöntämistä sekä polkumyynnin määrittämistä varten tarvitsemansa tiedot. Tarkastuskäyntejä suoritettiin seuraavasti:

                           a)

                           Kiinassa toimiva vientiä harjoittava tuottaja:
                           Greenwood Houseware (Zhuhai) Ltd, Kiinan kansantasavalta;

                           b)

                           vientiä harjoittavaan tuottajaan etuyhteydessä olevat yritykset:
                           Brabantia S&S, Hongkong
                           Brabantia S&L Belgium NV, Overpelt, Belgia
                           Brabantia Belgium NV, Overpelt, Belgia
                           Brabantia International BV, Valkenswaard, Alankomaat
                           Brabantia Branding BV, Valkenswaard, Alankomaat
                           Brabantia Export, Valkenswaard, Alankomaat
                           Brabantia S&L (UK) Ltd, Bristol, Yhdistynyt kuningaskunta
                           Brabantia UK Limited, Bristol, Yhdistynyt kuningaskunta.

               (9)

               Kiinan vientiä harjoittavalle tuottajalle, jolle ei ehkä myönnetä markkinatalouskohtelua, on tarpeen vahvistaa normaaliarvo unionin tuotannonalan tuottajaa koskevien tietojen perusteella, mistä syystä seuraavan yrityksen toimitiloihin tehtiin tarkastuskäynti tässä tarkoituksessa:
               Vale Mill Ltd, Rochdale, Yhdistynyt kuningaskunta

         5.   Tutkimusajanjakso

               (10)

               Polkumyyntitutkimus käsitti 1 päivän lokakuuta 2007 ja 31 päivän maaliskuuta 2009 välisen ajanjakson, jäljempänä ’tutkimusajanjakso’. Tutkimusajanjakson kestoksi valittiin 18 kuukautta, jotta tietoja voidaan käyttää myös tullinpalautusta koskevassa rinnakkaistutkimuksessa, jolla on merkitystä pyynnön esittäjälle.

         C.   TUTKIMUKSEN TULOKSET

   1.   Uutta viejää koskevien edellytysten täyttyminen

               (11)

               Tutkimuksessa vahvistui, ettei pyynnön esittäjä ollut vienyt tarkasteltavana olevaa tuotetta alkuperäisenä tutkimusajanjaksona ja että se oli aloittanut viennin unioniin kyseisen ajanjakson jälkeen. Alkuperäisen tutkimusajanjakson aikana pyynnön esittäjään etuyhteydessä ollut kauppayhtiö vei toiselta kiinalaiselta tuottajalta ostettuja silityslautoja. Tämä oli kuitenkin ainoastaan kauppatoimintaa, joka ei ollut perusasetuksen 11 artiklan 4 kohdan vastainen.

               (12)

               Lisäksi pyynnön esittäjä pystyi osoittamaan, ettei se ollut etuyhteydessä yhteenkään sellaiseen kiinalaiseen viejään tai tuottajaan, johon sovelletaan Kiinasta peräisin olevien silityslautojen tuonnissa voimassa olevia polkumyynnin vastaisia toimenpiteitä.

               (13)

               Tämän vuoksi vahvistetaan, että pyynnön esittäjää olisi pidettävä perusasetuksen 11 artiklan 4 kohdan mukaisena uutena viejänä.

         2.   Markkinatalouskohtelu

               (14)

               Perusasetuksen 2 artiklan 7 kohdan b alakohdan mukaisesti Kiinan kansantasavallasta peräisin olevaa tuontia koskevissa polkumyyntitutkimuksissa normaaliarvo määritetään perusasetuksen 2 artiklan 1–6 kohdan mukaisesti niille vientiä harjoittaville tuottajille, jotka ovat osoittaneet täyttävänsä perusasetuksen 2 artiklan 7 kohdan c alakohdassa säädetyt vaatimukset, toisin sanoen jos tällaiset vientiä harjoittavat tuottajat osoittavat, että samankaltaisen tuotteen valmistus ja myynti on tapahtunut markkinatalousolosuhteissa. Kyseiset vaatimukset ovat lyhyesti seuraavat:

                           1.

                           liiketoimintaa koskevat päätökset tehdään markkinasignaalien perusteella ilman merkittävää valtion puuttumista asiaan, ja kustannukset heijastavat markkina-arvoa;

                           2.

                           yrityksillä on yksi ainoa selkeä kirjanpito, joka on riippumattoman tarkastuksen kohteena kansainvälisten tilinpäätösstandardien (IAS) mukaisesti ja jota sovelletaan kaikkeen toimintaan;

                           3.

                           aiemmasta keskusjohtoisesta talousjärjestelmästä juontuvia merkittäviä vääristymiä ei ole;

                           4.

                           konkurssi- ja omaisuuslainsäädäntö takaavat oikeusvarmuuden ja vakauden;

                           5.

                           valuuttojen muuntaminen tapahtuu markkinahintaan.

               (15)

               Pyynnön esittäjä pyysi markkinatalouskohtelua perusasetuksen 2 artiklan 7 kohdan b alakohdan mukaisesti, ja sitä kehotettiin täyttämään lomake markkinatalouskohtelun pyytämistä varten. Se palautti markkinatalouskohtelun pyytämistä koskevan lomakkeen asetetussa määräajassa.

               (16)

               Komissio hankki kaikki tarpeellisina pitämänsä tiedot ja suoritti kaikkien markkinatalouskohtelua koskevissa pyynnöissä esitettyjen tietojen tarkastuksen asianomaisen yrityksen toimitiloissa.

               (17)

               Katsottiin, että pyynnön esittäjälle ei pitäisi myöntää markkinatalouskohtelua sillä perusteella, että se ei täyttänyt perusasetuksen 2 artiklan 7 kohdan c alakohdassa säädetyistä vaatimuksista toista ja kolmatta.

               (18)

               Vaatimuksen 2 osalta toimitiloihin tehdyssä tarkastuksessa todettiin, että kansainvälisten tilinpäätösstandardien perusperiaatteita ja erityisesti IAS 1 -standardia oli jätetty noudattamatta (esimerkiksi suoriteperusteisen kirjanpidon periaate, kuittaaminen, puutteet liiketoimien todenmukaisessa esittämisessä, yritykseen sovellettavaan verojärjestelmään liittyvien perustietojen vääränlainen raportointi) sekä kirjanpidon että tilintarkastuksen osalta. Tämä asettaa yrityksen kirjanpidon luotettavuuden kyseenalaiseksi. Tämän vuoksi pääteltiin, että yritys ei ole osoittanut täyttävänsä vaatimusta 2.

               (19)

               Vaatimuksen 3 osalta toimitiloihin tehdyssä tarkastuksessa todettiin, että yritys hyötyi keskusjohtoisesta talousjärjestelmästä juontuvista erityisistä verojärjestelyistä. Tarkastuksessa todettiin, että pyynnön esittäjä ei maksanut tutkimusajanjakson aikana tuloveroa, koska vero-ohjelman, jota sovelletaan ulkomaisiin yrityksiin, kaksi ensimmäistä yritykselle voitollista vuotta eivät olleet vielä täyttyneet. Kyseisen ohjelman (Two Free, Three Year Half) mukaisesti yritykset on vapautettu tuloverosta kahtena ensimmäisenä voitollisena vuotena ja yrityksiin sovellettava tuloveroprosentti (25 prosenttia) puolitetaan kolmena seuraavana vuotena. Tässä tapauksessa yritys saa 50 prosentin vähennyksen tuloverosta vuoteen 2012 saakka. Yritys vapautettiin myös muista veroista, jotka peritään muun muassa kaupungin kunnossapitoa ja maavallin suojelua varten, tullimaksuista ja laitehankintojen arvonlisäverosta. Tutkimuksessa kävi myös ilmi pyynnön esittäjälle merkittävien maankäyttöoikeuksien huomattavat vääristymät, mikä johti siihen johtopäätökseen, että maankäyttöoikeudet eivät vastaa markkinatalousolosuhteita. Kaikki edellä esitetty huomioon ottaen pääteltiin, että yritys ei ole osoittanut täyttävänsä vaatimusta 3.

               (20)

               Pyynnön esittäjälle ja unionin tuotannonalalle annettiin tilaisuus esittää huomautuksia edellä esitetyistä päätelmistä. Unionin tuotannonala oli samaa mieltä edellä esitetyistä päätelmistä, mutta se väitti myös, että komission olisi pitänyt arvioida vääristyneiden teräksen hintojen vaikutus Kiinan markkinoilla. Vaatimuksen 2 osalta pyynnön esittäjä väitti, että se noudattaa kansainvälisiä tilinpäätösstandardeja, ja vaatimuksen 3 osalta se esitti huomautuksia ja selvityksiä verojärjestelmästään sekä komission esille ottamista maankäyttöoikeuskysymyksistä.

               (21)

               Unionin tuotannonalan huomautusten osalta todetaan, että vääristyneet teräksen hinnat Kiinan markkinoilla eivät olleet tutkimusten kohteena, koska markkinatalouskohteluun liittyvät muut epäkohdat olivat selkeitä. Kyseistä asiaa ei sen vuoksi käsitelty.

               (22)

               Komissio tarkasteli ja tutki huolellisesti pyynnön esittäjän tekemät huomautukset. Vaatimuksen 2 osalta annetut selvitykset eivät asettaneet kyseenalaisiksi niitä tosiseikkoja, joihin kirjanpidossa ilmenneet epäselvyydet perustuivat, eikä kansainvälisten tilinpäätösstandardien soveltamista koskevilla selvityksillä ollut merkitystä. Pyynnön esittäjän vaatimuksen 3 ja erityisesti maavallin suojelua koskevan maksun, tullimaksun ja arvonlisäveron vapautusten osalta esittämät selvitykset ja tiedot hyväksyttiin. Pyynnön esittäjän antamat muut selvitykset ja tiedot eivät kuitenkaan pystyneet asettamaan kyseenalaisiksi vaatimukseen 3 liittyviä selviä puutteita eli sitä, että maankäyttöoikeuden myöntäminen on kytketty liiketoimintaan, julkisia palveluita kehitetään ilman korvausta ja maankäyttöoikeuksien hinnat eivät vaihtele. Koska vaatimuksen 3 noudattamisessa on vielä selviä puutteita, sitä ei ole vieläkään täytetty.

               (23)

               Edellä esitetyn perusteella pääteltiin, että pyynnön esittäjä ei ole osoittanut täyttävänsä kaikkia perusasetuksen 2 artiklan 7 kohdan c alakohdan mukaisia vaatimuksia, eikä sille sen vuoksi voitu myöntää markkinatalouskohtelua.

         3.   Yksilöllinen kohtelu

               (24)

               Perusasetuksen 9 artiklan 5 kohdan mukaan 2 artiklan 7 kohdan a alakohdan soveltamisalaan kuuluville maille vahvistetaan tarvittaessa koko maata koskeva tulli, lukuun ottamatta tapauksia, joissa yritykset voivat osoittaa, että ne täyttävät kaikki perusasetuksen 9 artiklan 5 kohdassa säädetyt edellytykset, ja niille näin ollen voidaan myöntää yksilöllinen kohtelu.

               (25)

               Greenwood Houseware pyysi yksilöllistä kohtelua, mikäli sille ei myönnetä markkinatalouskohtelua.

               (26)

               Käytettävissä olevien tietojen perusteella todettiin, että yritys täytti perusasetuksen 9 artiklan 5 kohdan mukaiset vaatimukset. Sen vuoksi katsottiin, että yritykselle voitiin myöntää yksilöllinen kohtelu.

         4.   Normaaliarvo

   4.1   Vertailumaa

               (27)

               Perusasetuksen 2 artiklan 7 kohdan a alakohdan mukaan muussa kuin markkinatalousmaista peräisin olevassa tuonnissa normaaliarvo määritetään perusasetuksen 2 artiklan 7 kohdan b alakohdassa määritellyille maille, joille ei voitu myöntää markkinatalouskohtelua, vertailumaassa sovellettavan hinnan tai vastaavan laskennallisen arvon perusteella.

               (28)

               Komissio totesi menettelyn aloittamista koskevassa ilmoituksessa aikovansa käyttää Turkkia vertailumaana normaaliarvon määrittämiseksi Kiinan kansantasavallan osalta ja pyysi asianomaisia osapuolia esittämään huomautuksia asiasta. Myös alkuperäisessä tutkimuksessa Turkkia käytettiin vertailumaana.

               (29)

               Turkin valinnasta vertailumaaksi normaaliarvon määrittämiseksi ei esitetty huomautuksia.

               (30)

               Komissio selvitti kaikkien tiedossa olleiden turkkilaisten tuottajien halukkuutta yhteistyöhön. Kolmelle turkkilaiselle yritykselle lähetettiin kirjeet ja kyselylomakkeet. Yksikään näistä yrityksistä ei toiminut yhteistyössä tutkimuksessa eikä antanut tietoja. Komissio otti uudelleen yhteyttä kaikkiin tiedossa oleviin turkkilaisiin tuottajiin, mutta ei saanut heiltä vastauksia. Unionin tuotannonalalle ja pyynnön esittäjälle ilmoitettiin edellä mainitusta tilanteesta ja niitä pyydettiin antamaan huomautuksia menettelyistä, joita käytetään markkinataloutta toteuttavan kolmannen maan valinnassa. Huomautuksia ei esitetty.

               (31)

               Edellä sanottu huomioon ottaen katsottiin tarkoituksenmukaiseksi pyytää unionin tuotannonalaa perusasetuksen 2 artiklan 7 kohdan a alakohdan mukaisesti toimimaan yhteistyössä ja antamaan komissiolle tarvittavat tiedot normaaliarvon määrittämiseksi.

               (32)

               Unionin tuotannonalan tuottajille lähetettiin kirjeet ja kyselylomakkeet tarvittavien tietojen saamiseksi normaaliarvon määrittämiseksi, ja Greenwood Housewarea pyydettiin antamaan asiaa koskevia huomautuksia.

               (33)

               Greenwood Houseware ei esittänyt huomautuksia unionin tuotannonalalta saatujen tietojen käyttämisestä normaaliarvon määrittämiseksi.

               (34)

               Yksi eurooppalainen tuottaja antoi ajoissa kaikki tarvittavat tiedot normaaliarvon määrittämiseksi ja suostui toimimaan yhteistyössä tutkimuksessa. Sen vuoksi päätettiin määrittää normaaliarvo tämän perusteella.

         4.2   Normaaliarvon määrittäminen

               (35)

               Sen jälkeen, kun unionin tuotannonalan tietoja päätettiin käyttää, normaaliarvo määritettiin yhteistyössä toimineen unionin tuottajan Vale Mill Ltd.:n toimitiloissa tarkistettujen tietojen perusteella.

               (36)

               Samankaltaista tuotetta valmistavan unionin tuottajan kotimarkkinamyynnin todettiin olevan edustavaa verrattuna tarkasteltavana olevan tuotteen kiinalaisen vientiä harjoittavan tuottajan unioniin vientiin.

               (37)

               Perusasetuksen 2 artiklan 7 kohdan a alakohdan mukaisesti normaaliarvo Kiinan osalta määritettiin ainoalta yhteistyössä toimineelta unionin tuottajalta saatujen tarkistettujen tietojen perusteella eli unionin markkinoilla vastaavista tuotetyypeistä tavanomaisessa kaupankäynnissä maksettujen tai maksettaviksi tulevien hintojen perusteella tai laskennallisten arvojen perusteella, jos vastaavia tuotetyyppejä ei myyty kotimarkkinoilla tavanomaisessa kaupankäynnissä. Tällöin normaaliarvo määritettiin unionin tuottajan valmistamien silityslautojen tuotantokustannusten perusteella lisättynä kohtuullisella määrällä myynti-, hallinto- ja yleiskustannuksia sekä voittoa. Käytetty voittomarginaali vastaa alkuperäisessä tutkimuksessa käytettyä voittomarginaalia.

         5.   Vientihinta

               (38)

               Pyynnön esittäjän vienti unioniin tapahtui kokonaisuudessaan etuyhteydessä olevien kauppa- ja meklariyhtiöiden kautta, jotka sijaitsivat sekä unionin ulkopuolella (yksi yritys oli rekisteröity Hongkongissa) että unionin alueella (25 rekisteröityä yritystä useissa unionin jäsenvaltioissa).

               (39)

               Koska kaikki vienti unioniin tapahtui etuyhteydessä olevien kauppayhtiöiden välityksellä, vientihinnan perusteena käytettiin perusasetuksen 2 artiklan 9 kohdan mukaisesti hintoja, joilla asianomaiset kauppayhtiöt myivät tuotteen ensimmäiselle riippumattomalle ostajalle.

               (40)

               Greenwood Houseware käytti useita etuyhteydessä olevia yrityksiä ensimmäiselle riippumattomalle ostajalle unionissa tapahtuneessa myynnissä. Pyynnön esittäneeseen yritykseen etuyhteydessä ollut yritys asetti tarkasteltavana olevan tuotteen ensimmäisen kerran vapaaseen liikkeeseen unionissa. Tuotetta myytiin sen jälkeen etuyhteydessä olleille eri yrityksille, jotka harjoittivat kaupankäyntiä ja muita toimia pyynnön esittäjän puolesta useissa unionin jäsenmaissa. Pyynnön esittäjä pyysi polkumyyntilaskemien rajoittamista kolmeen tärkeimpään siihen etuyhteydessä olevaan osapuoleen, jotka harjoittivat myyntiä Alankomaissa, Yhdistyneessä kuningaskunnassa ja Belgiassa, ja jotka edustivat suurta osaa sen myynnistä unionissa. Ottaen huomioon etuyhteydessä olevien myyntiosapuolten suuren lukumäärän ja tutkimukseen liittyvät aikarajoitteet katsottiin tarkoituksenmukaiseksi perustaa polkumyyntiä koskevat päätelmät pyynnön esittäjän unionissa sijaitseviin päämarkkinoihin. Komissio tarkasti Kiinasta Hongkongin kautta tapahtuvan vientimyynnin kokonaismäärän siihen saakka, kun tarkasteltavana oleva tuote asetettiin vapaaseen liikkeeseen unionissa ja jälleenmyytiin eri kauppayhtiöille. Ainoastaan tässä vaiheessa komissio rajoitti polkumyyntiä koskevan arviointinsa edellä mainittuihin kolmeen päämarkkinaan.

               (41)

               Sen vuoksi vientihinta muodostettiin laskennallisesti perusasetuksen 2 artiklan 9 kohdan mukaisesti niiden hintojen perusteella, joilla maahantuodut tuotteet jälleenmyytiin ensimmäisen kerran riippumattomille käyttäjille Alankomaissa, Yhdistyneessä kuningaskunnassa ja Belgiassa. Kaikki tuonnin ja jälleenmyynnin väliset kustannukset, mukaan luettuina tuontia harjoittaville yrityksille tutkimusajanjakson aikana aiheutuneet myynti-, hallinto- ja yleiskustannukset, oli vähennettävä. Kyseiset kustannukset tarkistettiin asianomaisten yritysten tiloissa tehdyillä tarkistuskäynneillä.

               (42)

               Myös pyynnön esittäjän tarkasteltavana olevaa tuotetta koskevat toimet kattavat voittomarginaalit tutkimusajanjakson aikana oli vähennettävä. Tässä suhteessa ei voitu käyttää etuyhteydessä olevien kauppiaiden tosiasiallista voittoa, koska vientiä harjoittavan tuottajan suhde etuyhteydessä oleviin kauppiaisiin teki voitoista epäluotettavia. Lisäksi yritys selitti paikan päällä, että se ei yleensä kirjannut tuottavuustasoja tutkimuksessa vaaditulla tavalla. Pyynnön esittäjä ehdotti sen vuoksi, että komissio käyttäisi aikaisemmassa tutkimuksessa käytettyä tavanomaista voittotasoa. Edellä sanotun mukaisesti muiden lukujen puuttuessa päätettiin käyttää alkuperäisessä tutkimuksessa määrättyä tasoa.

         6.   Vertailu

               (43)

               Polkumyyntimarginaali Greenwood Housewarelle määritettiin perusasetuksen 2 artiklan 11 ja 12 kohdan mukaisesti vertailemalla tuotelajikohtaisesti normaaliarvon painotettua keskiarvoa ja edellä kuvatun mukaisesti määritettyä vientihinnan painotettua keskiarvoa.

               (44)

               Vertailu tehtiin noudettuna lähettäjältä -hinnan perusteella ja samassa kaupan portaassa.

               (45)

               Jotta normaaliarvon ja vientihinnan vertailu olisi tasapuolinen, otettiin hintoihin ja niiden vertailukelpoisuuteen vaikuttavat erot asianmukaisesti huomioon tekemällä oikaisuja perusasetuksen 2 artiklan 10 kohdan mukaisesti. Oikaisuja tehtiin välillisten verojen, kuljetus-, vakuutus-, käsittely-, lastaus-, liitännäis-, pakkaus-, luotto-, vakuus- ja takauskustannusten sekä palkkioiden erojen mukaisesti aina, kun se katsottiin perustelluksi.

         7.   Polkumyyntimarginaali

               (46)

               Vertailu osoitti polkumyyntiä esiintyvän. Kyseinen polkumyyntimarginaali ilmaistuna prosentteina vapaasti Euroopan unionin rajalla tullaamattomana -hinnasta on 22,7 prosenttia.

         D.   POLKUMYYNTITULLIN TAANNEHTIVA KANTAMINEN

               (47)

               Edellä esitettyjen päätelmien perusteella pyynnön esittäjään sovellettava polkumyyntitulli olisi kannettava taannehtivasti tarkasteltavana olevan tuotteen sen tuonnin osalta, joka on velvoitettu kirjattavaksi asetuksen (EY) N:o 356/2009 3 artiklan nojalla.

         E.   ILMOITTAMINEN

               (48)

               Asianomaisille osapuolille ilmoitettiin olennaisista tosiasioista ja näkökohdista, joiden perusteella pyynnön esittäjän valmistamien silityslautojen tuonnissa aiottiin ottaa käyttöön muutettu lopullinen polkumyyntitulli ja kantaa tämä tulli taannehtivasti kirjaamisvelvoitteen alaisesta tuonnista.

               (49)

               Kaikille asianomaisille osapuolille annettiin mahdollisuus esittää huomautuksensa. Niiden huomautuksia tarkasteltiin ja huomautukset otettiin soveltuvin osin huomioon, mutta ne eivät antaneet aihetta muuttaa päätelmiä.

               (50)

               Tämä tarkastelu ei muuta sitä päivämäärää, jona asetuksella (EY) N:o 452/2007 käyttöön otettujen toimenpiteiden voimassaolon on perusasetuksen 11 artiklan 2 kohdan mukaisesti määrä päättyä,

         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 452/2007 1 artiklan 2 kohdassa oleva taulukko lisäämällä siihen seuraavat tiedot:

                  ”Maa

                  Valmistaja

                  Tulli
                  (%)

                  Taric-lisäkoodi

                  Kiina

                  Greenwood Houseware (Zhuhai) Ltd

                  22,7 (5)

                  A953

   2 artikla
   Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 19 päivänä tammikuuta 2010.

            Neuvoston puolesta

            Puheenjohtaja

         E. SALGADO

      (1)  EUVL L 343, 22.12.2009, s. 51.

      (2)  EYVL L 56, 6.3.1996, s. 1.

      (3)  EUVL L 109, 26.4.2007, s. 12.

      (4)  EUVL L 109, 30.4.2009, s. 6.

      (5)  Tällä asetuksella käyttöön otettava tulli kannetaan taannehtivasti komission asetuksen (EY) N:o 356/2009 () artiklan mukaisesti kirjatusta tuonnista. Tulliviranomaiset velvoitetaan lopettamaan Kiinan kansantasavallasta peräisin olevan, Greenwood Houseware (Zhuhai) Ltd -yrityksen valmistaman tarkasteltavana olevan tuotteen tuonnin kirjaaminen.

      (6)  EUVL L 109, 30.4.2009, s. 6.”


title: Neuvoston täytäntöönpanoasetus (EU) N:o 577/2014, annettu 28 päivänä toukokuuta 2014 , Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta määrättävistä rajoittavista toimenpiteistä annetun asetuksen (EU) N:o 269/2014 täytäntöönpanosta

text:
               29.5.2014

               FI

               Euroopan unionin virallinen lehti

               L 160/7

         NEUVOSTON TÄYTÄNTÖÖNPANOASETUS (EU) N:o 577/2014,
   annettu 28 päivänä toukokuuta 2014,
   Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta määrättävistä rajoittavista toimenpiteistä annetun asetuksen (EU) N:o 269/2014 täytäntöönpanosta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Ukrainan alueellista koskemattomuutta, suvereniteettia ja itsenäisyyttä heikentävien tai uhkaavien toimien johdosta määrättävistä rajoittavista toimenpiteistä 17 päivänä maaliskuuta 2014 annetun neuvoston asetuksen (EU) N:o 269/2014 (1) ja erityisesti sen 14 artiklan 1 kohdan,
   sekä katsoo seuraavaa:

               (1)

               Neuvosto hyväksyi 17 päivänä maaliskuuta 2014 asetuksen (EU) N:o 269/2014.

               (2)

               Seitsemäntoista henkilön ja kahden yhteisön tietoja olisi muutettava asetuksessa (EU) N:o 269/2014 olevassa luettelossa rajoittavien toimenpiteiden kohteena olevista henkilöistä, yhteisöistä ja elimistä.

               (3)

               Asetuksen (EU) N:o 269/2014 liite I olisi muutettava vastaavasti,

         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EU) N:o 269/2014 liite I tämän asetuksen liitteen mukaisesti.
   2 artikla
   Tämä asetus tulee voimaan päivänä, jona se julkaistaan Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 28 päivänä toukokuuta 2014.

            Neuvoston puolesta

            Puheenjohtaja

         E. VENIZELOS

      (1)  EUVL L 78, 17.3.2014, s. 6.

      LIITE
      Korvataan asetuksen N:o 269/2014 liitteessä I olevat seuraavia henkilöitä ja yhteisöjä koskevat merkinnät seuraavasti:
      Henkilöt:

                  Nimi

                  Tunnistustiedot

                  Perustelut

                  Luetteloon merkitsemisen päivämäärä

                  Vladimir Andreevich Konstantinov
                  (Владимир Андреевич Константинов)

                  Syntymäaika 19.11.1956
                  Vladimirovca, Slobozian alue, Moldovan tasavalta

                  Krimin korkeimman neuvoston puhemiehenä Konstantinov oli merkittävässä roolissa Krimin korkeimman neuvoston päättäessä ”kansanäänestyksestä” Ukrainan alueellista koskemattomuutta vastaan ja kehotti äänestäjiä äänestämään Krimin itsenäisyyden puolesta.

                  17.3.2014

                  Pyotr Anatolyevich Zima
                  (Пётр Анатольевич Зима)

                  Syntymäaika 29.3.1965

                  ”Pääministeri” Aksyonov nimitti Ziman 3.3.2014 Krimin turvallisuuspalvelun (SBU) uudeksi päälliköksi, ja hän hyväksyi tämän nimityksen. Hän on antanut asiaan liittyviä tietoja, mukaan lukien erään tietokannan, Venäjän turvallisuuspalvelulle (SVR). Tähän kuului tietoja Euro-Maidan-aktivisteista ja Krimin ihmisoikeuksien puolustajista. Hänellä oli merkittävä rooli estettäessä Ukrainan viranomaisia valvomasta Krimin aluetta.
                  Entiset Krimin SBU-virkamiehet julistivat 11.3.2014 Krimin itsenäisen turvallisuuspalvelun perustetuksi.

                  17.3.2014

                  Yuriy Gennadyevich Zherebtsov
                  (Юрий Геннадьевич Жеребцов)

                  Syntymäaika 19.11.1965

                  Krimin korkeimman neuvoston puhemiehen neuvonantaja, eräs 16.3.2014 pidetyn, Ukrainan alueellista koskemattomuutta vastaan suunnatun ”kansanäänestyksen” johtavista järjestäjistä.

                  17.3.2014

                  Anatoliy Alekseevich Sidorov
                  (Анатолий Алексеевич Сидоров)

                  Syntymäaika 2.7.1958

                  Komentaja, Venäjän läntinen sotilasalue, jonka yksikköjä on lähetetty Krimille. Osittain vastuussa Ukrainan suvereniteettia heikentävästä Venäjän sotilaallisesta läsnäolosta Krimillä. Auttoi Krimin viranomaisia estämään julkisia mielenosoituksia, joissa vastustettiin toimia, jotka liittyivät kansanäänestykseen ja alueen liittämiseen Venäjään.

                  17.3.2014

                  Aleksandr Viktorovich Galkin
                  (Александр Викторович Галкин)

                  Syntymäaika 22.3.1958

                  Venäjän eteläisen sotilasalueen komentaja. Eteläisen sotilasalueen joukkoja on lähetetty Krimille. Osittain vastuussa Ukrainan suvereniteettia heikentävästä Venäjän sotilaallisesta läsnäolosta Krimillä. Auttoi Krimin viranomaisia estämään julkisia mielenosoituksia, joissa vastustettiin toimia, jotka liittyivät ”kansanäänestykseen” ja alueen liittämiseen Venäjään.
                  Mustanmeren laivasto kuuluu Galkinin komentoon; joukkojen siirtyminen Krimille on tapahtunut suurelta osin eteläisen sotilasalueen kautta.

                  17.3.2014

                  Mikhail Grigoryevich Malyshev
                  (Михаил Григорьевич Малышев)

                  Syntymäaika 10.10.1955

                  Krimin vaalilautakunnan puheenjohtaja.
                  Vastuussa Krimin ”kansanäänestyksen” hallinnoinnista. Venäjän järjestelmän mukaan vastuussa ”kansanäänestyksen” tulosten allekirjoittamisesta.

                  21.3.2014

                  Valery Kirillovich Medvedev
                  (Валерий Кириллович Медведев)

                  Syntymäaika ja -paikka 21.8.1946
                  Venäjä

                  Vastuussa Krimin ”kansanäänestyksen” hallinnoinnista. Venäjän järjestelmän mukaan vastuussa ”kansanäänestyksen” tulosten allekirjoittamisesta.

                  21.3.2014

                  kenr.ltn. Igor Nikolaevich Turchenyuk
                  (Игорь Николаевич Турченюк)

                  Syntymäaika ja -paikka 5.12.1959
                  Kirgisia/Osh

                  Krimille lähetettyjen venäläisten joukkojen tosiasiallinen komentaja (Venäjä käyttää joukoista virallisesti yhä nimitystä ”paikalliset itsepuolustusjoukot”).

                  21.3.2014

                  Elena Borisovna Mizulina
                  (Елена Борисовна Мизулина)

                  Syntymäaika ja -paikka 9.12.1954
                  Buly, Kostroma Oblast

                  Aloitteentekijä ja tukija Venäjän viimeaikaisissa lainsäädäntöehdotuksissa, joiden perusteella muiden maiden alueet voivat liittyä Venäjään ilman keskusviranomaistensa ennakkosuostumusta.

                  21.3.2014

                  Valeriy Dmitrievich Bolotov
                  (Валерий Дмитриевич Болотов)

                  Syntymäaika ja -paikka 13.2.1970
                  Stachanov, Lugansk Oblast, Ukrainan SNT

                  Separatistiryhmä ”Kaakkoisen armeijan” johtajia. Ryhmä valtasi turvallisuuspalvelun Luganskin alueen rakennuksen. Ennen rakennuksen valtausta hänen ja hänen kumppaniensa hallussa oli aseita, jotka oli ilmeisesti hankittu laittomasti Venäjältä ja paikallisilta rikollisryhmiltä

                  29.4.2014

                  Andriy Yevgenevich Purgin
                  (Андрей Евгеньевич Пургин)

                  Syntymäaika 26.1.1972

                  ”Donetskin tasavallan” johtaja, aktiivinen osallistuja ja järjestäjä separatistisessa toiminnassa, Donetskin ”venäläisten turistien” toiminnan koordinaattori. ”Euraasian unionia koskevan Donbasin kansalaisaloitteen” perustajia.

                  29.4.2014

                  Sergey Gennadevich Tsyplakov
                  (Сергей Геннадьевич Цыплаков)

                  Syntymäaika ja -paikka 1.5.1983
                  Donetsk, Ukrainan SNT

                  Ideologisesti radikaalin Donbasin kansanmiliisin johtajia. Osallistui aktiivisesti useiden valtion rakennusten valtaamiseen Donetskin alueella.

                  29.4.2014

                  Igor Vsevolodovich Girkin alias Igor Strelkov
                  (Игорь Всеволодович Гиркин)

                  Syntymäaika 17.12.1970
                  Passin numero 4506460961

                  Kuuluu Venäjän federaation asevoimien yleisesikunnan tiedusteluosaston (GRU) henkilöstöön. Hän osallistui Slovianskin tapahtumiin. Hän on Krimin pääministeriksi julistautuneen Sergey Aksionovin avustaja turvallisuusasioissa.

                  29.4.2014

                  Viacheslav Ponomariov
                  Vyacheslav Vladimirovich Ponomariov
                  (Вячеслав Владимирович Пономарёв)

                  Syntymäaika ja -paikka 1.5.1983
                  Slovinsk

                  Julistautunut Slovjanskin kuvernööriksi. Vetosi Vladimir Putiniin, jotta tämä lähettäisi venäläisiä joukkoja suojelemaan kaupunkia ja myöhemmin pyysi tätä toimittamaan aseita. Ponomariovin miehet ovat osallistuneet kidnappauksiin (he sieppasivat ukrainalaisen toimittajan Irma Kratin ja Vice Newsin ukrainalaisen toimittajan Simon Ostrovskyn. Molemmat vapautettiin myöhemmin. Ponomariovin miehet pitivät vangittuina Etyjjn Wienin asiakirjan nojalla toimivia sotilastarkkailijoita).

                  12.5.2014

                  Igor Mykolaiovych Bezler
                  Igor Nikolaevich Bezler,
                  (Игорь Николаевич Безлер)

                  Syntymäaika ja -paikka 30.12.1965
                  Simferopol

                  Eräs Horlivkan puolisotilaallisten joukkojen johtajista. Otti valvontaansa Donetskin aluehallinnon rakennuksessa sijaitsevan Ukrainan-toimiston turvallisuusosaston, ja myöhemmin otti haltuunsa sisäministeriön aluetoimiston Horlivkan kaupungissa. Hänellä on suhteita Igor Girkiniin, jonka komennuksessa hän Ukrainan turvallisuuspalvelun mukaan osallistui Horlivkan kaupunginvaltuuston edustajan Volodymyr Rybakin murhaan.

                  12.5.2014

                  Oleg Tsariov
                  Oleg Anatolevich Tsariov
                  (Олег Анатолійович Царьов)
                  (Олег Анатольевич Царёв)

                  Syntymäaika ja -paikka 2.6.1970
                  Dnipropetrovsk

                  Ukrainan korkeimman neuvoston jäsen. On julkisesti vedonnut Ukrainan kaakkoisista alueista koostuvan Novorossian federatiivisen tasavallan perustamisen puolesta.

                  12.5.2014

                  Roman Lyagin
                  (Роман Лягин)

                  Syntymäaika ja -paikka 30.5.1980
                  Donetsk

                  ”Donetskin kansantasavallan” keskusvaalilautakunnan päällikkö. Järjestänyt aktiivisesti 11.5. pidettävää, ”Donetskin kansantasavallan” itsemääräämisoikeutta koskevaa kansanäänestystä.

                  12.5.2014

            Yhteisöt:

                  Nimi

                  Tunnistustiedot

                  Perustelut

                  Luetteloon merkitsemisen päivämäärä

                  PJSC Chernomorneftegaz
                  alias Chornomornaftogaz

                  Prospekt Kirova/ per. Sovarkomovskji 52/1 Simferopol, Crimea

                  ”Krimin parlamentti” antoi 17.3.2014 päätöslauselman, jonka mukaisesti ”Krimin tasavalta” otti haltuunsa Chernomorneftegaz-yritykselle kuuluvan omaisuuden. Näin ollen Krimin ”viranomaiset” ovat käytännössä konfiskoineet yrityksen.

                  12.5.2014

                  Feodosia
                  alias Feodossyskoje Predprijatije po obespetscheniju nefteproduktami

                  98107, Crimea, Feodosiya, Geologicheskaya str.2
                  Raakaöljyn ja öljytuotteiden kauttakuljetuspalveluja tarjoava yritys.

                  ”Krimin parlamentti” antoi 17.3.2014 päätöslauselman, jonka mukaisesti ”Krimin tasavalta” otti haltuunsa Feodosia-yritykselle kuuluvan omaisuuden. Näin ollen Krimin ”viranomaiset” ovat käytännössä konfiskoineet yrityksen.

                  12.5.2014


title: Komission täytäntöönpanoasetus (EU) 2016/32, annettu 14 päivänä tammikuuta 2016, Kiinan kansantasavallasta peräisin olevan sitruunahapon tuonnissa täytäntöönpanoasetuksella (EU) N:o 2015/82 käyttöön otetun lopullisen polkumyyntitullin laajentamisesta koskemaan Malesiasta lähetetyn sitruunahapon tuontia riippumatta siitä, onko tuotteen alkuperämaaksi ilmoitettu Malesia

text:
               15.1.2016

               FI

               Euroopan unionin virallinen lehti

               L 10/3

         KOMISSION TÄYTÄNTÖÖNPANOASETUS (EU) 2016/32,
   annettu 14 päivänä tammikuuta 2016,
   Kiinan kansantasavallasta peräisin olevan sitruunahapon tuonnissa täytäntöönpanoasetuksella (EU) N:o 2015/82 käyttöön otetun lopullisen polkumyyntitullin laajentamisesta koskemaan Malesiasta lähetetyn sitruunahapon tuontia riippumatta siitä, onko tuotteen alkuperämaaksi ilmoitettu Malesia
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 30 päivänä marraskuuta 2009 annetun neuvoston asetuksen (EY) N:o 1225/2009 (1), jäljempänä ’perusasetus’, ja erityisesti sen 13 artiklan,
   sekä katsoo seuraavaa:
   1.   MENETTELY

   1.1   Voimassa olevat toimenpiteet

               (1)

               Neuvosto otti polkumyyntitutkimuksen, jäljempänä ’alkuperäinen tutkimus’, jälkeen käyttöön lopullisen polkumyyntitullin Kiinan kansantasavallasta peräisin olevan sitruunahapon tuonnissa antamalla asetuksen (EY) N:o 1193/2008 (2). Toimenpiteinä sovellettiin 6,6–42,7 prosentin suuruista arvotullia, jäljempänä ’alkuperäiset toimenpiteet’.

               (2)

               Euroopan komissio, jäljempänä ’komissio’, hyväksyi päätöksellä 2008/899/EY (3) seitsemän vientiä harjoittavan tuottajan, tai vientiä harjoittavien tuottajien ryhmän, yhdessä Kiinan asianomaisen alan kauppakamarin (China Chamber of Commerce of Metals, Minerals & Chemicals Importers & Exporters) kanssa tarjoamat hintasitoumukset.

               (3)

               Komissio peruutti päätöksellä 2012/501/EU (4) yhden vientiä harjoittavan tuottajan, Laiwu Taihe Biochemistry Co. Ltd:n, jäljempänä ’Laiwu’, tarjoaman sitoumuksen.

               (4)

               Täytäntöönpanoasetuksella (EU) N:o 2015/82 (5) komissio piti lopulliset toimenpiteet voimassa ja muutti niiden tasoa perusasetuksen 11 artiklan 2 kohdan ja 11 artiklan 3 kohdan mukaisen toimenpiteiden päättymistä koskevan tarkastelun ja osittaisen välivaiheen tarkastelun, jäljempänä ’aiemmat tutkimukset’, jälkeen. Lopulliset 15,3–42,7 prosentin suuruiset polkumyyntitullit ovat voimassa Kiinan kansantasavallasta peräisin olevan sitruunahapon tuonnissa, jäljempänä ’voimassa olevat toimenpiteet’.

         1.2   Tarkasteltavana oleva tuote ja tutkimuksen kohteena oleva tuote

               (5)

               Tarkasteltavana oleva tuote on alkuperäisessä tutkimuksessa määritellyn mukaisesti Kiinan kansantasavallasta peräisin oleva, tällä hetkellä CN-koodeihin 2918 14 00 ja ex 2918 15 00 kuuluva sitruunahappo (mukaan luettuna trinatriumsitraattidihydraatti), jäljempänä ’tarkasteltavana oleva tuote’.

               (6)

               Tutkimuksen kohteena oleva tuote on sama kuin edellisessä johdanto-osan kappaleessa määritelty mutta Malesiasta lähetetty tuote, riippumatta siitä, onko sen alkuperämaaksi ilmoitettu Malesia, ja se luokitellaan tällä hetkellä samaan CN-koodiin kuin tarkasteltavana oleva tuote, jäljempänä ’tutkimuksen kohteena oleva tuote’. Tutkimuksen kohteena olevan tuotteen Taric-koodit ovat 2918140010 ja 2918150011.

               (7)

               Tutkimus osoitti, että Kiinan kansantasavallasta unioniin viedyillä ja Malesiasta unioniin lähetetyllä sitruunahapolla on samat fyysiset ja tekniset perusominaisuudet ja käyttötarkoitus, joten niiden katsotaan olevan perusasetuksen 1 artiklan 4 kohdassa tarkoitettuja samankaltaisia tuotteita.

         1.3   Menettelyn aloittamisen perusteet

               (8)

               Komissiolla oli käytettävissään riittävä alustava näyttö siitä, että voimassa olevia toimenpiteitä kierretään tuomalla tutkimuksen kohteena olevaa tuotetta Malesian kautta.

               (9)

               Komission hallussa oleva alustava näyttö osoitti, että Kiinan kansantasavallasta ja Malesiasta unioniin suuntautuvan vientikaupan rakenteessa on tapahtunut merkittävä muutos sen jälkeen, kun tarkasteltavana olevaa tuotetta, sellaisena kuin se on esitetty johdanto-osan 1 ja 4 kappaleissa, koskevat toimenpiteet otettiin käyttöön, ja että kyseiselle muutokselle ei ole olemassa muuta perusteltua syytä tai taloudellista perustetta kuin tullin käyttöönotto.

               (10)

               Lisäksi komissiolla oli riittävä alustava näyttö siitä, että voimassa olevien toimenpiteiden korjaavat vaikutukset vaarantuvat sekä määrän että hinnan osalta.

               (11)

               Komissiolla oli niin ikään riittävä alustava näyttö siitä, että tutkimuksen kohteena olevaa tuotetta myydään polkumyyntihinnoin verrattuna normaaliarvoon, joka tarkasteltavana olevalle tuotteelle on aikaisemmin vahvistettu.

         1.4   Tutkimuksen vireillepano komission aloitteesta

               (12)

               Ilmoitettuaan asiasta jäsenvaltioille komissio katsoi, että oli olemassa riittävä alustava näyttö perusasetuksen 13 artiklan 3 kohdan ja 14 artiklan 5 kohdan mukaisen tutkimuksen vireille panemiseksi, ja aloitti 1 päivänä toukokuuta 2015 omasta aloitteestaan tutkimuksen komission täytäntöönpanoasetuksella (EU) N:o 2015/706 (6), jäljempänä ’vireillepanoasetus’. Vireillepanoasetuksella komissio myös velvoitti tulliviranomaiset kirjaamaan sitruunahapon tuonnin Malesiasta.

         1.5   Tutkimus

               (13)

               Komissio ilmoitti tutkimuksen vireillepanosta virallisesti Kiinan kansantasavallan ja Malesian viranomaisille, kyseisissä maissa toimiville tiedossa oleville vientiä harjoittaville tuottajille, niille unionin tuojille, joita asian tiedettiin koskevan, ja unionin tuotannonalalle. Malesian tasavallan edustusto Euroopan unionissa toimitti Malesiassa tuontia harjoittavien tuottajien yhteystiedot. Vapautuksen hakemista koskevat lomakkeet lähetettiin kyseisille vientiä harjoittaville tuottajille Malesiassa. Lisäksi kyselylomakkeet lähetettiin tiedossa oleville vientiä harjoittaville tuottajille Kiinan kansantasavallassa ja etuyhteydettömille tuojille unionissa.

               (14)

               Asianomaisille osapuolille annettiin tilaisuus esittää näkökantansa kirjallisesti ja pyytää kuulluksi tulemista komission ja/tai kauppaan liittyvissä menettelyissä kuulemisesta vastaavan neuvonantajan kanssa vireillepanoasetuksessa asetetussa määräajassa. Kaikille osapuolille ilmoitettiin, että yhteistyöstä kieltäytyminen voi johtaa perusasetuksen 18 artiklan soveltamiseen ja päätelmien tekemiseen käytettävissä olevien tietojen perusteella.

               (15)

               Yksi malesialainen yritys ilmoittautui ja väitti, että se ei ollut tuottaja vaan pelkkä sitruunahapon käyttäjä, ja näin ollen se ei pyytänyt poikkeusta. Kyseiselle yritykselle ilmoitettiin, että jos se oli etuyhteydessä minkään tuotetta Malesiassa tuottavan yrityksen kanssa, myös tällaisen yrityksen tulisi vastata vapautusta koskevaan lomakkeeseen. Komissio ei saanut vastausta vapautusta koskevaan lomakkeeseen miltään malesialaiselta vientiä harjoittavalta tuottajalta. Kuusi Kiinan tasavallassa vientiä harjoittavaa tuottajaa ja neljä etuyhteydetöntä unionin tuojaa vastasivat kyselyyn.

         1.6   Raportointijakso ja tutkimusajanjakso

               (16)

               Tutkimusajanjakso käsitti 1 päivän tammikuuta 2011 ja 31 päivän maaliskuuta 2015 välisen ajan. Tietoja kerättiin tutkimusajanjaksolta muun muassa sen tutkimiseksi, oliko kaupan rakenteessa tapahtunut väitettyjä muutoksia. Tarkempia tietoja kerättiin 1 päivän tammikuuta 2014 ja 31 päivän maaliskuuta 2015 väliseltä raportointijaksolta sen tutkimiseksi, vaaransiko tuonti voimassa olevien toimenpiteiden korjaavia vaikutuksia hintojen ja/tai määrien osalta ja esiintyikö polkumyyntiä.

         2.   TUTKIMUKSEN TULOKSET

   2.1   Yleisiä näkökohtia

               (17)

               Perusasetuksen 13 artiklan 1 kohdan mukaisesti toimenpiteiden kiertämisen esiintymistä arvioitiin analysoimalla järjestyksessä seuraavia seikkoja: onko Kiinan kansantasavallan, Malesian ja unionin välisen kaupan rakenteissa muutoksia; johtuuko tämä muutos käytännöstä, menettelystä tai toiminnasta, jolla ei ole riittävästi perusteita tai jolla ei ole muuta taloudellista perustetta kuin tullin käyttöön ottaminen; onko olemassa näyttöä vahingosta tai siitä, että tullin korjaavat vaikutukset vaarantuvat tutkimuksen kohteena olevan tuotteen hintojen ja/tai määrien osalta; ja onko näyttöä polkumyynnistä verrattuna alkuperäisessä tutkimuksessa aikaisemmin määritettyihin normaaliarvoihin, tarvittaessa perusasetuksen 2 artiklan säännösten mukaisesti.

         2.2   Yhteistyön taso ja kaupan määrän määrittäminen

      Malesia

               (18)

               Yksikään viejä Malesiassa ei toiminut yhteistyössä tässä tutkimuksessa. Koska yhteistyö oli puutteellista, Malesiasta unioniin suuntautuvaa sitruunahapon vientiä koskevat päätelmät tehtiin käytettävissä olevien tietojen pohjalta perusasetuksen 18 artiklan 1 kohdan mukaisesti. Malesiasta unioniin tapahtuvan tuonnin kokonaismäärän määrittämisessä käytettiin tässä tapauksessa Comext-tietoja.

      Kiinan kansantasavalta

               (19)

               Kuusi Kiinan kansantasavallassa toimivaa tuottajaa/viejää, joihin myös sovellettiin hintasitoumusta, vastasi kyselylomakkeeseen. Yhteistyössä toimineiden yritysten vienti kattoi noin 54 prosenttia Kiinasta unioniin suuntautuvasta kokonaisviennistä ja noin 69 prosenttia Kiinasta Malesiaan suuntautuvasta viennistä raportointijakson aikana.

               (20)

               Koska Malesia ei toiminut yhteistyössä ja Kiinan kansantasavalta toimi yhteistyössä vain osittain, Kiinasta unioniin suuntautuvan viennin kokonaismäärän määrittämisessä käytettiin Comext-tietoja. Ne olivat ristiriidassa Kiinan kansallisten tilastojen kanssa. Myös Kiinan kansantasavallasta Malesiaan suuntautuvan kokonaisviennin määrittämisessä käytettiin Kiinan kansallisia tilastoja.

               (21)

               Tilastotiedot ristiintarkistettiin niiden tietojen kanssa, jotka saatiin kuudelta yhteistyössä toimineelta vientiä harjoittavalta tuottajalta. Näiden yhteistyössä toimineiden yritysten toimittamissa tiedoissa näkyi yhdenmukainen kehitys toisaalta Comext-tietojen ja toisaalta Kiinan kansallisten tilastojen kanssa.

         2.3   Muutos kaupan rakenteessa

      Sitruunahapon tuonti unioniin

               (22)

               Tutkimusajanjakson aikana tarkasteltavana olevan tuotteen tuonti Kiinan kansantasavallasta unioniin kasvoi ensin 14 prosenttia vuodesta 2011 vuoteen 2012. Myöhemmin, vuonna 2013, tuonti laski alle vuoden 2011 tason, jonka jälkeen se kasvoi taas vuodesta 2014 raportointijakson loppuun saakka. Kaiken kaikkiaan kasvua oli 5 prosenttia tutkimusajanjakson aikana eli 2011 vuoden 201 345 tonnista 210 516 tonniin raportointijakson aikana.

               (23)

               Tietoja on tarkasteltava suhteessa Malesiasta tulevan tuonnin suhteelliseen kasvuun samalla ajanjaksolla; raportointijaksolla kasvu oli 2011 vuoden 792 tonnista 6 837 tonniin, eli yli kahdeksankertainen. Malesiasta peräisin olevan tuonnin määrän kasvu vuoden 2011 ja raportointijakson lopun välillä oli yli 6 000 tonnia.

               (24)

               Taulukossa 1 esitetään sitruunahapon tuontimäärät Kiinan kansantasavallasta (7) ja Malesiasta unioniin 1 päivästä tammikuuta 2011 raportointijakson loppuun.

                  Taulukko 1

                  Tuontimäärät Kiinan kansantasavallasta ja Malesiasta unioniin

                           2011

                           2012

                           2013

                           2014

                           Raportointi-jakso (8)

                           Kiina (tonnia)

                           201 345

                           230 454

                           193 383

                           205 791

                           210 516

                              Indeksi

                              100

                              114

                              96

                              102

                              105

                           Malesia (tonnia)

                           792

                           1 972

                           4 403

                           6 559

                           6 837

                              Indeksi

                              100

                              249

                              556

                              828

                              863

      Vienti Kiinan kansantasavallasta Malesiaan

               (25)

               Kuten taulukko 2 osoittaa, Kiinan kansantasavallasta Malesiaan suuntautuvassa sitruunahapon kokonaisviennissä tapahtui merkittävä suhteellinen kasvu tutkimusajanjakson aikana. Vienti on lisääntynyt 2011 vuoden 7 990 tonnista 13 763 tonniin tarkastelujakson aikana, eli kasvua on yli 70 prosenttia. Tämä lisäys vastasi noin 6 000:ta tonnia eli lähes täsmälleen Malesiasta unioniin suuntautuvan tuonnin määrän kasvua, kuten taulukosta 1 käy ilmi. Tämä kasvava suuntaus näkyi myös kuuden yhteistyössä toimineen kiinalaisen vientiä harjoittavan tuottajan kohdalla.

                  Taulukko 2

                  Tuontimäärät Kiinan kansantasavallasta ja Malesiasta unioniin

                           2011

                           2012

                           2013

                           2014

                           Raportointijakso

                           Malesiaan suuntautuvan kokonaisviennin määrä (tonnia)

                           7 990

                           7 333

                           11 693

                           15 172

                           13 763

                           Malesiaan suuntautuvan kokonaisviennin määrä

                              Indeksi

                              100

                              92

                              146

                              190

                              172

                           Yhteistyössä toimineiden kiinalaisten vientiä harjoittavien tuottajien Malesiaan suuntautuva vienti

                              Indeksi

                              100

                              123

                              209

                              197

                              216

                              Lähde: Goodwill China Business Information Ltd

      Päätelmät kaupan rakenteessa tapahtuneesta muutoksesta

               (26)

               Tuontimäärien kasvu, sekä Malesiasta unioniin suuntautuvan viennin että Kiinan kansantasavallasta Malesiaan suuntautuvan viennin osalta, on tapahtunut sen jälkeen, kun alkuperäiset toimenpiteet otettiin käyttöön. Tämä merkitsee muutosta toisaalta Kiinan kansantasavallan ja Malesian välisen kaupan, toisaalta Malesian ja unionin välisen kaupan rakenteessa.

               (27)

               Vaikka absoluuttisesti mitattu tuonti Malesiasta unioniin oli vielä suhteellisen alhainen tutkimusajanjakson aikana, kasvu on voimakkaasti lisääntymässä.

         2.4   Toimenpiteiden kiertämisen luonne

               (28)

               Perusasetuksen 13 artiklan 1 kohdan mukaan kaupan rakenteen muutoksen on johduttava käytännöstä, menettelystä tai toiminnasta, jolla ei ole muuta riittävää syytä tai taloudellista perustetta kuin tullin käyttöön ottaminen. Tällaiseen käytäntöön, menettelyyn tai toimintaan sisältyy muun muassa toimenpiteiden kohteena olevan tuotteen lähettäminen kolmansien maiden kautta.

      Tuotantomäärät Malesiassa

               (29)

               Koska mikään malesialainen yritys ei toiminut yhteistyössä, tutkimuksen kohteena olevan tuotteen mahdollisista tosiasiallisista tuotantomääristä Malesiassa ei saatu tietoja.

      Uudelleenlastaus

               (30)

               Tutkimuksen vireillepanon alkaessa komissiolla oli näyttöä siitä, että joillakin kiinalaisilla vientiä harjoittavilla tuottajilla oli yrityskontakteja unionin tuojiin, mikä viittasi siihen, että tulleja mahdollisesti kierretään uudelleenlastaamalla tuotetta. Lisäksi, kuten edellä olevan johdanto-osan 29 kappaleessa mainitaan, ei ollut näyttöä siitä, että Malesiassa olisi ollut tosiasiallista tuotantoa, eikä yksikään malesialaisista yrityksistä toiminut yhteistyössä. Lisäksi, kuten johdanto-osan 22 ja 26 kappaleissa todetaan, kaupan rakenteessa oli selvä muutos, joka näkyi samanaikaisena ja lähes saman kokoisena kasvupiikkinä Kiinan kansantasavallasta Malesiaan suuntautuvan viennin ja Malesiasta unioniin suuntautuvan tuonnin kohdalla.

               (31)

               Näin ollen on päätelty, että Kiinasta peräisin olevaa sitruunahappoa kuljetetaan unioniin Malesian kautta.

         2.5   Muun riittävän syyn tai taloudellisen perusteen kuin polkumyyntitullin käyttöönoton puuttuminen

               (32)

               Tutkimuksessa ei tullut esiin muita riittäviä syitä tai taloudellisia perusteita uudelleenlastaamiselle kuin tarkasteltavana olevaa tuotetta koskevien voimassa olevien toimenpiteiden välttäminen. Tullin lisäksi ei havaittu muita tekijöitä, joiden voitaisiin katsoa tasoittavan Kiinan kansantasavallasta peräisin olevan sitruunahapon uudelleenlastaamisesta Malesian kautta aiheutuvia erityisesti kuljetusta ja jälleenlastausta koskevia kustannuksia.

         2.6   Polkumyyntitullin korjaavan vaikutuksen kumoutuminen

               (33)

               Sen arvioimiseksi, onko sitruunahapon tuonti vaarantanut voimassa olevien toimenpiteiden korjaavia vaikutuksia määrän tai hinnan osalta, Comext-tietoja käytettiin parhaina saatavilla olevina tietoina Malesiasta peräisin olevan tuonnin määristä ja hinnoista. Näin saatuja hintoja verrattiin edellisissä tutkimuksissa unionin tuottajien osalta vahvistettuun vahingon korjaavaan tasoon (9).

               (34)

               Vaikka absoluuttisesti mitattuna tuontimäärät Malesiasta unioniin olivat vielä suhteellisen alhaisia tutkimusajanjakson aikana, tuonti on lisääntymässä voimakkaasti. Näin ollen Malesiasta unioniin suuntautuneen tuonnin kasvun 2011 vuoden 792 tonnista 6 837 tonniin raportointijaksolla nähtiin olevan merkittävä suhteellinen kasvu.

               (35)

               Vertailu tehtiin aiemmissa tutkimuksissa vahvistetun vahingon korjaavan tason ja tässä tutkimuksessa käytettyjen Malesiaa koskevien Comext-tietojen perustella määritellyn keskimääräisen vientihinnan välillä ja oikaistiin tuonnin jälkeisillä kustannuksilla. Koska riittävää yhteistyötä ei ollut, myös tuonnin jälkeisiä kustannuksia koskevat tiedot perustuvat edellisiin tutkimustietoihin. Vertailu osoitti merkittävää, 30–40 prosentin, alihinnoittelua Malesian osalta. Näin ollen pääteltiin, että voimassa olevien toimenpiteiden korjaavat vaikutukset vaarantuvat sekä määrän että hinnan osalta.

         2.7   Polkumyyntiä koskeva näyttö

               (36)

               Perusasetuksen 13 artiklan 1 kohdan mukaisesti tarkasteltiin, oliko polkumyynnistä olemassa näyttöä edellisissä tutkimuksissa vahvistettuun normaaliarvoon verrattuna.

               (37)

               Koska edellisissä tutkimuksissa Kanadan katsottiin olevan soveltuva markkinataloutta toteuttava vertailumaa, normaaliarvo Kiinan kansantasavallalle määritettiin Kanadan hintojen perusteella.

               (38)

               Malesiasta unioniin suuntautuvan viennin hintatiedot perustuivat saatavilla oleviin tietoihin eli sitruunahapon keskimääräisiin vientihintoihin raportointijaksolla Comext-tietojen mukaisesti, ja ne on oikaistu seuraavassa kuvatulla tavalla.

               (39)

               Jotta normaaliarvon ja vientihinnan vertailu olisi tasapuolinen, hintoihin ja niiden vertailukelpoisuuteen vaikuttavat erot otettiin asianmukaisesti huomioon tekemällä oikaisuja perusasetuksen 2 artiklan 10 kohdan mukaisesti. Oikaisuja tehtiin huomioimalla kuljetus ja vakuutuskustannusten erot. Koska malesialaiset tuottajat eivät toimineet yhteistyössä, oikaisut perustuivat käytettävissä oleviin tietoihin eli riippumattoman tahon toimittamiin maailman tavaraliikenteen noteerauksista (10) saatuihin hintatarjouksiin raportointikauden aikana tietyn Malesian sataman ja tietyn unionin sataman välisissä kuljetus- ja vakuutuskustannuksissa, kun tuotteen CIF-hinta on arviolta 65–75 euroa/tonni.

               (40)

               Perusasetuksen 2 artiklan 11 ja 12 kohdan mukaisesti polkumyyntimarginaali määritettiin vertaamalla aiemmissa tutkimuksissa määritettyä normaaliarvon painotettua keskiarvoa raportointijaksolla Malesiasta unioniin suuntautuvien tuotteiden vientihintojen painotettuun keskiarvoon, joka on esitetty edellä olevissa johdanto-osan 38 ja 39 kappaleissa ja joka ilmaistiin prosentteina CIF-hinnasta unionin rajalla tullaamattomana. Vertailun perusteella polkumyynti oli 50–60 prosenttia.

         3.   TOIMENPITEET

               (41)

               Edellä esitetyn perusteella komissio päätteli, että Kiinan kansantasavallasta peräisin olevan sitruunahapon unioniin suuntautuvassa tuonnissa käyttöön otettua lopullista polkumyyntitullia kierrettiin perusasetuksen 13 artiklan 1 kohdassa tarkoitetulla tavalla jälleenlaivaamalla tuotetta Malesian kautta.

               (42)

               Näin ollen tarkasteltavana olevan tuotteen tuontiin sovellettavat voimassa olevat toimenpiteet olisi perusasetuksen 13 artiklan 1 kohdan ensimmäisen virkkeen mukaisesti laajennettava koskemaan tutkimuksen kohteena olevan tuotteen tuontia, eli saman mutta Malesiasta lähetetyn tuotteen tuontia, riippumatta siitä, onko tuotteen alkuperämaaksi ilmoitettu Malesia.

               (43)

               Laajennettavat toimenpiteet ovat komission täytäntöönpanoasetuksen (EU) 2015/82 1 artiklan 2 kohdassa vahvistetut ”kaikkia muita yrityksiä” koskevat toimenpiteet eli tällä hetkellä vapaasti unionin rajalla tullaamattomana -nettohintaan sovellettava 42,7 prosentin lopullinen polkumyyntitulli.

               (44)

               Perusasetuksen 13 artiklan 3 kohdassa ja 14 artiklan 5 kohdassa säädetään, että laajennettuja toimenpiteitä on sovellettava vireillepanoasetuksella käyttöön otetun kirjaamisvelvoitteen alaiseen unioniin tulevaan tuontiin, ja siksi kyseisestä, Malesiasta lähetetyn sitruunahapon kirjatusta tuonnista, olisi kannettava tullit.

         4.   VAPAUTUSTA KOSKEVAT PYYNNÖT

               (45)

               Kuten johdanto-osan 15 kappaleessa todetaan, yksikään kyseisissä kahdessa valtiossa toimivista tuottajista ei ilmoittautunut vireillepanon jälkeen. Näin ollen vapautuspyyntöjä, jotka koskevat toimenpiteiden mahdollista laajentamista, ei ole esitetty perusasetuksen 13 artiklan 4 kohdan mukaisesti.

         5.   UUDET VIEJÄT

               (46)

               Niiltä malesialaisilta tuottajilta, jotka eivät ilmoittautuneet tässä menettelyssä eivätkä vieneet tutkimuksen kohteena olevaa tuotetta unioniin raportointijakson aikana mutta jotka aikovat esittää laajennetusta polkumyyntitullista vapautusta koskevan pyynnön perusasetuksen 11 artiklan 4 kohdan ja 13 artiklan 4 kohdan nojalla, edellytetään vapautusta koskevan lomakkeen täyttämistä, jotta komissio voi päättää, voidaanko vapautus myöntää, sanotun kuitenkaan rajoittamatta perusasetuksen 11 artiklan 3 kohdan soveltamista. Tällainen vapautus voidaan myöntää sen jälkeen, kun on arvioitu markkinatilanne, tuotantokapasiteetti, kapasiteetin käyttöaste, hankinnat, myynti, näyttö polkumyynnistä sekä todennäköisyys sellaisten käytäntöjen jatkumisesta, joille ei ole riittävää syytä tai taloudellista perustetta. Tavallisesti komissio tekee myös tarkastuskäynnin paikan päällä. Pyynnöt olisi toimitettava komissiolle ja mukaan olisi liitettävä kaikki asian kannalta olennaiset tiedot, erityisesti yrityksen tuotantotoiminnan ja myynnin mahdollisia muutoksia koskevat tiedot.

               (47)

               Jos vapautus katsotaan perustelluksi, komissio ehdottaa voimassa olevien laajennettujen toimenpiteiden muuttamista tältä osin neuvoa-antavaa komiteaa kuultuaan. Myönnettyjä vapautuksia seurataan sen varmistamiseksi, että sääntöjä noudatetaan.

         6.   ILMOITTAMINEN OSAPUOLILLE

   Kaikille asianomaisille osapuolille ilmoitettiin niistä keskeisistä tosiseikoista ja huomioista, joiden perusteella edellä esitettyihin päätelmiin päädyttiin, ja niitä kehotettiin esittämään huomautuksia. Huomautuksia ei saatu.

               (48)

               Tässä asetuksessa säädetyt toimenpiteet ovat asetuksen (EY) N:o 1225/2009 15 artiklan 1 kohdalla perustetun komitean lausunnon mukaiset,

         ON HYVÄKSYNYT TÄMÄN ASETUKSEN:
   1 artikla
   1.   Laajennetaan Kiinan kansantasavallasta peräisin olevan sitruunahapon tuonnissa asetuksen (EU) N:o 1193/2008 1 artiklan 2 kohdalla käyttöön otettu ”kaikkiin muihin yrityksiin” sovellettava lopullinen polkumyyntitulli koskemaan myös Malesiasta lähetetyn, tällä hetkellä CN-koodeihin 2918 14 00 (Taric-koodi 2918140010) ja ex 2918 15 00 (Taric-koodi 2918150011) kuuluvan sitruunahapon tuontia, riippumatta siitä, onko alkuperämaaksi ilmoitettu Malesia.
   2.   Tämän artiklan 1 kohdalla laajennettu tulli kannetaan sellaisesta Malesiasta lähetetystä tuonnista, joka on kirjattu komission täytäntöönpanoasetuksen (EU) 2015/706 2 artiklan ja asetuksen (EY) N:o 1225/2009 13 artiklan 3 kohdan sekä 14 artiklan 5 kohdan mukaisesti, riippumatta siitä, onko alkuperämaaksi ilmoitettu Malesia.
   3.   Jollei toisin säädetä, sovelletaan tulleja koskevia voimassa olevia säännöksiä ja määräyksiä.
   2 artikla
   1.   Pyynnöt, jotka koskevat vapautusta 1 artiklalla laajennetusta tullista, on tehtävä kirjallisesti jollakin Euroopan unionin virallisista kielistä, ja vapautusta pyytävän oikeussubjektin valtuutetun edustajan on allekirjoitettava ne. Pyyntö on lähetettävä seuraavaan osoitteeseen:

               European Commission

               Directorate-General for Trade

               Directorate H

               Office: CHAR 04/039

               1040 Brussels

               BELGIUM

         2.   Komissio voi asetuksen (EY) N:o 1225/2009 13 artiklan 4 kohdan mukaisesti myöntää päätöksellä vapautuksen tämän asetuksen 1 artiklalla laajennetusta tullista sellaisilta yrityksiltä tulevalle tuonnille, jotka eivät kierrä täytäntöönpanoasetuksella (EU) N:o 791/2011 käyttöön otettuja polkumyyntitoimenpiteitä.
   3 artikla
   Tulliviranomaiset velvoitetaan lopettamaan asetuksen (EU) N:o 2015/706 2 artiklan mukaisesti tapahtuva tuonnin kirjaaminen.
   4 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 14 päivänä tammikuuta 2016.

            Komission puolesta

            Puheenjohtaja

         Jean-Claude JUNCKER

      (1)  EUVL L 343, 22.12.2009, s. 51.

      (2)  Neuvoston asetus (EY) N:o 1193/2008, annettu 1 päivänä joulukuuta 2008, lopullisen polkumyyntitullin käyttöön ottamisesta Kiinan kansantasavallasta peräisin olevan sitruunahapon tuonnissa ja kyseisessä tuonnissa käyttöön otetun väliaikaisen tullin lopullisesta kantamisesta (EUVL L 323, 3.12.2008, s. 1).

      (3)  Komission päätös 2008/899/EY, tehty 2 päivänä joulukuuta 2008, Kiinan kansantasavallasta peräisin olevan sitruunahapon tuontia koskevan polkumyynnin vastaisen menettelyn yhteydessä tarjottujen sitoumusten hyväksymisestä (EUVL L 323, 3.12.2008, s. 62).

      (4)  Komission päätös 2012/501/EU, annettu 7 päivänä syyskuuta 2012, Kiinan kansantasavallasta peräisin olevan sitruunahapon tuontia koskevan polkumyynnin vastaisen menettelyn yhteydessä tarjottujen sitoumuksien hyväksymisestä tehdyn päätöksen 2008/899/EY muuttamisesta (EUVL L 244, 8.9.2012, s. 27).

      (5)  Komission täytäntöönpanoasetus (EU) 2015/82, annettu 21 päivänä tammikuuta 2015, lopullisen polkumyyntitullin käyttöönotosta Kiinan kansantasavallasta peräisin olevan sitruunahapon tuonnissa asetuksen (EY) N:o 1225/2009 11 artiklan 2 kohdan mukaisen toimenpiteiden voimassaolon päättymistä koskevan tarkastelun sekä asetuksen (EY) N:o 1225/2009 11 artiklan 3 kohdan mukaisten osittaisten välivaiheen tarkastelujen perusteella (EUVL L 15, 22.1.2015, s. 8).

      (6)  Komission täytäntöönpanoasetus (EU) 2015/706, annettu 30 päivänä huhtikuuta 2015, jolla pannaan vireille tutkimus komission täytäntöönpanoasetuksella (EU) 2015/82 käyttöön otettujen polkumyynnin vastaisten toimenpiteiden mahdollisesta kiertämisestä Kiinan kansantasavallasta peräisin olevan sitruunahapon tuonnissa Malesiasta lähetetyn sitruunahapon tuonnilla, riippumatta siitä, onko tuotteen alkuperämaaksi ilmoitettu Malesia, ja kyseisen tuonnin kirjaamisvelvoitteesta (EUVL L 113, 1.5.2015, s. 38).

      (7)  Tämän tutkimuksen ajanjaksot, eli 2011, 2012 ja osittain raportointijakso, olivat samat kuin toimenpiteiden voimassaolon päättymistä koskevasta tarkastelusta annetussa asetuksessa (EU) 2015/82 julkaistut ajanjaksot, joihin on viitattu johdanto-osan 4 kappaleessa. Tämän tutkimuksen tuontimäärät on tarkistettu vastaamaan tuoreimpia käytettävissä olevia Comext-tilastotietoja. Näin ollen luvut eivät välttämättä täysin vastaa niitä lukuja, jotka on julkaistu toimenpiteiden voimassaolon päättymistä koskevasta tarkastelusta annetussa asetuksen (EU) 2015/82.

      (8)  Tiedot mukautettiin kahdentoista kuukauden ajanjaksoon raportointikauden aikana.

      Lähde: Comext-tilastot

      (9)  Täytäntöönpanoasetus (EU) 2015/82, johdanto-osan 167 kappale.

      (10)  www.worldfreightrates.com


title: Komission täytäntöönpanoasetus (EU) N:o 1117/2013, annettu 6 päivänä marraskuuta 2013 , erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän suuren muutoksen hyväksymisestä [Arancia Rossa di Sicilia (SMM)]

text:
               9.11.2013

               FI

               Euroopan unionin virallinen lehti

               L 299/18

         KOMISSION TÄYTÄNTÖÖNPANOASETUS (EU) N:o 1117/2013,
   annettu 6 päivänä marraskuuta 2013,
   erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän suuren muutoksen hyväksymisestä [Arancia Rossa di Sicilia (SMM)]
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
   sekä katsoo seuraavaa:

               (1)

               Asetuksella (EU) N:o 1151/2012 kumottiin ja korvattiin maataloustuotteiden ja elintarvikkeiden maantieteellisten merkintöjen ja alkuperänimitysten suojasta 20 päivänä maaliskuuta 2006 annettu neuvoston asetus (EY) N:o 510/2006 (2).

               (2)

               Komissio on asetuksen (EY) N:o 510/2006 9 artiklan 1 kohdan ensimmäisen alakohdan mukaisesti tutkinut Italian esittämän pyynnön, joka koski komission asetuksen (EY) N:o 1107/96 (3) nojalla rekisteröidyn suojatun maantieteellisen merkinnän ”Arancia Rossa di Sicilia” eritelmän muutoksen hyväksymistä.

               (3)

               Koska kyseessä ei ole vähäinen muutos, komissio julkaisi muutospyynnön asetuksen (EY) N:o 510/2006 6 artiklan 2 kohdan mukaisesti Euroopan unionin virallisessa lehdessä
                   (4). Koska komissiolle ei ole toimitettu mainitun asetuksen 7 artiklan mukaisia vastaväitteitä, muutos olisi hyväksyttävä,

         ON HYVÄKSYNYT TÄMÄN ASETUKSEN:
   1 artikla
   Hyväksytään tämän asetuksen liitteessä olevaa nimitystä koskeva eritelmän muutos, joka on julkaistu Euroopan unionin virallisessa lehdessä.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 6 päivänä marraskuuta 2013.

            Komission puolesta, puheenjohtajan nimissä

         Dacian CIOLOȘ

            Komission jäsen

      (1)  EUVL L 343, 14.12.2012, s. 1.

      (2)  EUVL L 93, 31.3.2006, s. 12.

      (3)  EYVL L 148, 21.6.1996, s. 1.

      (4)  EUVL C 369, 29.11.2012, s. 16.

      LIITE
      Ihmisravinnoksi tarkoitetut perussopimuksen liitteeseen I kuuluvat maataloustuotteet:

         Luokka 1.6   Hedelmät, vihannekset ja viljat sellaisenaan tai jalostettuina

      ITALIA
      Arancia Rossa di Sicilia (SMM)